विपक्ष के आरोपों पर सत्ता का पलटवार
पीजी कॉलेज में कुंजीलाल दुबे राष्ट्रीय संसदीय विद्यापीठ भोपाल के बैनर तले युवा संसद का आयोजन किया गया। राज्यपाल का अभिभाषण, अध्यक्ष द्वारा विधानसभा की कार्रवाई का संचालन एवं सत्ता एवं विपक्ष के बीच प्रश्नोत्तर काल, तांरकित प्रश्नों, स्थगन प्रस्ताव, शून्य काल जैसी गतिविधियां प्रस्तुत की गई।
अध्यक्ष बैष्णवी पारासर, राज्यपाल आईशा, दाउदी मार्शल सिंद्धात सैनी, प्रमुख सचिव सृष्टि राजपूत उनके दोनों प्रतिवेदक के रुप में विभा राजपूत व पूजा असाटी, मुख्यमंत्री अंकुर गोस्वामी, शिक्षा मंत्री माधुरी सेन, पर्यावरण मंत्री पायल मेठवानी, गृहमंत्री माधुरी सोनकर, नीतेश मिश्रा, श्वेता शर्मा, अभिषेक चौधरी तथा प्रतिपक्ष नेता के रुप में अभिषेक दीक्षित, समीक्षा जैन, समीक्षा तिवारी, सुनैना रैकवार, मुहम्मद तैयव खान, रिचा करोसिया, अमर धौलपुरिया, सुमित अवस्थी ने भूमिका निभाई।
विपक्ष ने सामाजिक, राजनैतिक, आर्थिक सहित अन्य जनहित मुद्दों पर प्रश्न उठाएं। जिसका पक्ष ने जवाब दिए। पक्ष विपक्ष की दलीलों के बाद अध्यक्ष ने निर्णय पेश किया। इसके पूर्व युवा संसद मंचन की शुरुआत मुख्य अतिथि नपाध्यक्ष नीतू राय ने सांसद प्रतिनिधि विजय हुरकट की अध्यक्षता में की। मुख्यातिथि नपाध्यक्ष राय ने कहा कि संसदीय पद्धति एवं कार्यप्रणाली को समझने के लिए विद्यार्थियों को युवा संसद मंचन एक सराहनीय पहल है। युवा शासन की योजना का लाभ उठाकर निरंतर आगे बड़े। अध्यक्षता कर रहे हुरकट ने कहा कि युवा संसद मंचन विद्यार्थियों के लिए ज्ञानवर्धक कार्यक्रम है। इसमें विद्यार्थियों को विधानसभा में पक्ष और विपक्ष की भूमिका का ज्ञान होता है। प्राचार्य डां. एके जैन ने कहा कि विद्यार्थी अपने ज्ञान के विकास के लिए इस तरह के अवसरों का लाभ उठाए।
संसदीय कार्यप्रणाली एवं वैधानिक प्रक्रिया को समझने के लिए युवा संसद मंचन महत्वपूर्ण पहल है जिससे कानून बनाने की जानकारी प्राप्त होती है। संयोजक डॉ. उषा तिवारी ने रुपरेखा पर प्रकाश डाला। संचालन डॉ. एमएल सोनी ने किया। आभार रफीक शेख ने माना।
बीना के पीजी कॉलेज में शनिवार को युवा संसद के दौरान पक्ष-विपक्ष की भूमिका में आए छात्रों ने जवाब दिए।
युवा संसद
hin_Deva hin_Deva bho_Deva hin_Deva hin_Deva hin_Deva hin_Deva